Държавен вестник, бр. 41, 2011 г., стр. 7

БРОЙ  41	
Д Ъ Р Ж А В Е Н  В Е С Т Н И К 	
СТР.  7  
на продукта – технически ръководства и 
брошури на производителя, отпечатани 
или онлайн, предоставят на потребителите 
необходимата информация относно консума­
цията на енергия или включват информация 
относно енергийния клас на продукта.
Раздел IІ
Задължения на лицата, които пускат на 
пазара и/или пускат в действие ПСЕ, и на 
търговците
Чл. 5. (1) Лицата, които пускат на пазара 
и/или пускат в действие ПСЕ, са длъжни 
да осигурят етикети и информационни ли­
стове на български език за консумацията 
на енергия и други ресурси и допълнителна 
информация за продуктите по чл. 2 в съ­
ответствие с приложимите изисквания на 
делегираните регламенти и наредбата.
(2) Информационният лист е част от съдър­
жанието на всички технически проспекти за 
ПСЕ. Когато такива технически проспекти не 
се осигуряват от лицата по ал. 1, те трябва да 
представят информационните листове с други 
информационни материали към продукта.
(3) Лицата по ал. 1 са отговорни за дос­
товерността на информацията в етикетите 
и информационните листове.
(4) Информацията от етикета и информа­
ционния лист може да бъде публикувана и 
разпространявана без специалното съгласие 
на лицата по ал. 1.
Чл. 6. (1) Всеки търговец е длъжен да 
предлага за продажба на потребителя про­
дукти по чл. 2, снабдени с етикети и инфор­
мационни листове на български език, които 
отговарят на приложимите изисквания на 
делегираните регламенти и на наредбата.
(2) Когато продукт по чл. 2 се предлага 
за продажба, търговецът поставя етикет на 
видно място в съответствие с изискванията 
на делегираните регламенти и на наредбата 
и включва фиша в техническите проспекти 
за продукта или в другата литература, която 
придружава продуктите.
(3) Лицата по чл. 5, ал. 1 осигуряват без­
платно на търговците необходимите етике­
ти, като са свободни да избират собствена 
система на снабдяване с етикетите.
(4) Когато търговец изпраща искане за 
етикети, лицето по чл. 5, ал. 1 е длъжно 
да осигури своевременното доставяне на 
исканите от търговеца етикети.
(5) Когато продуктите се предлагат за 
продажба, отдаване под наем или лизинг 
по начин, който предполага, че потенциал­
ните крайни потребители не могат да видят 
предлагания продукт, търговецът осигурява 
на потребителите информацията, съдържаща 
се в етикета и в информационния лист на 
продукта, преди те да го закупят. Начинът, 
по който етикетът, информационният лист 
или посочената върху етикета или в инфор­
мационния лист информация се предоставя 
на потенциалните крайни потребители, се 
определя в делегираните регламенти или в 
раздели ІІІ – Х.
Чл. 7. (1) Лицата по чл. 5, ал. 1 съставят 
техническа документация, която позволява 
да се установи достоверността на съдър­
жащата се в етикета и в информационния 
лист информация. За целта те могат да из­
ползват документация, изготвена по други 
нормативни изисквания, за съответните 
продукти по чл. 2.
(2) Техническата документация по ал. 1 
включва:
1. общо описание на продукта;
2. резултати от направени проектни из­
числения, ако е необходимо;
3. протоколи от проведени изпитвания, 
включително изпитвания, проведени от 
нотифицирани органи, определени съгласно 
други приложими нормативни актове;
4. данни, с помощта на които различните 
модели могат да бъдат еднозначно иденти­
фицирани, в случаите, когато количестве­
ни характеристики се използват за сходни 
модели.
(3) Лицата по чл. 5, ал. 1 съхраняват до­
кументацията по ал. 2 за период 5 години 
след производството на последното изделие 
и я предоставят на органите по чл. 32 при 
поискване.
(4) Лицата по чл. 5, ал. 1 осигуряват 
при заявено искане електронен вариант 
на техническата документация по ал. 1 на 
Комисията за защита на потребителите 
(КЗП), на компетентен орган на друга дър­
жава – членка на Европейския съюз, и на 
Европейската комисия в срок 10 работни 
дни от получаване на искането.
Раздел ІІІ
Етикетиране и предоставяне на стандартна 
информация за битови хладилни уреди
Чл. 8. (1) Етикетите, с които са снабде­
ни домашните хладилници, замразителите, 
уредите за съхраняване на замразени хра­
нителни продукти и комбинациите между 
тях, захранвани с електрическа енергия, 
наричани по-нататък „хладилни уреди“, се 
изготвят съгласно приложение № 1, част І. 
Етикетът се поставя отвън, отпред или от­
горе на хладилния уред.
(2) Съдържанието и форматът на инфор­
мационните листове, които се изготвят за 
хладилните уреди, трябва да са в съответ­
ствие с приложение № 1, част ІІ.
(3) В случаите по чл. 6, ал. 5 печатните 
материали, чрез които се извършват пред­
ложенията за продажба, отдаване под наем